Զինված ուժերից զորացրվելուց հետո աշխատանքի անցա ՀՀ ֆինանսների և էկոնոմիկայի նախարարությունում: Աշխատեցի նախարարության տարբեր ենթակառուցվածքներում` գանձապետական համակարգ, պետական բյուջետային ծրագրավորում, ներքին աուդիտի համակարգ և այլն: Մասնագիտական առաջընթաց ունենալու համար անհրաժեշտ է շարունակ նոր գիտելիք ու հմտություններ ձեռք բերել, ուստի աշխատանքային գործունեությանը զուգահեռ (իսկ ինչ-որ պահի նաև դադար տալով) ուսումս շարունակեցի արտերկրի տարբեր հեղինակավոր կրթական կենտրոններում, որոնցից վերջինը Հարվարդի համալսարանի Քենեդիի անվան կառավարման դպրոցն էր: Այստեղ սովորեցի «Լույս» հիմնադրամի համաֆինանսավորմամբ և ստացա հանրային կառվարման մագիստրոսի աստիճան: